CELEX: 62022TN0170
Language: sk
Date: 2022-03-31 00:00:00
Title: Vec T-170/22: Žaloba podaná 31. marca 2022 – Telefónica de España/Komisia

23.5.2022   
            
            
               SK
            
            
               Úradný vestník Európskej únie
            
            
               C 207/50
            
         
      Žaloba podaná 31. marca 2022 – Telefónica de España/Komisia
      (Vec T-170/22)
      (2022/C 207/66)
      Jazyk konania: angličtina
      
         Účastníci konania
      
      
         Žalobkyňa: Telefónica de España, SA (Madrid, Španielsko) (v zastúpení: F. González Díaz, advokát, P. Stuart, BL a J. Blanco Carol, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Európskej komisie z 21. januára 2022 týkajúce sa výzvy na predkladanie ponúk DIGIT/A3/PR/2019/RP/010 – Transeurópske služby pre telematiku medzi správnymi orgánmi (TESTA),
               
            
                  —
               
               
                  prijal akékoľvek iné opatrenia, ktoré Všeobecný súd považuje za daných okolností za primerané,
               
            
                  —
               
               
                  a v každom prípade zaviazal Komisiu na náhradu trov konania ako aj iných poplatkov a výdavkov, ktoré vznikli žalobkyni v súvislosti s touto žalobou.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza šesť žalobných dôvodov.
      
                  1.
               
               
                  Prvý žalobný dôvod je založený na tom, že žalovaná sa dopustila nesprávneho právneho posúdenia a nesprávneho posúdenia skutkového stavu a nesprávneho posúdenia tým, že sankcionovala konzorcium (1) za neposkytnutie informácií, ktoré neboli nikdy požadované v súťažných podkladoch, čím porušila zásadu transparentnosti.
               
            
                  2.
               
               
                  Druhý žalobný dôvod je založený na tom, že žalovaná sa dopustila nesprávneho právneho posúdenia a nesprávneho posúdenia skutkového stavu a nesprávneho posúdenia tým, že ponuku nehodnotila (2) v súlade so súťažnými podkladmi, čím porušila zásadu transparentnosti a právnej istoty.
               
            
                  3.
               
               
                  Tretí žalobný dôvod je založený na tom, že žalovaná sa dopustila nesprávneho právneho posúdenia a nesprávneho posúdenia skutkového stavu a nesprávneho posúdenia tým, že neuviedla jasné a jednoznačné kritériá na vyhodnotenie ponuky a neposkytla informácie potrebné na posúdenie bodového hodnotenia ponuky, čím porušila zásady transparentnosti a istoty, ako aj právo na obhajobu.
               
            
                  4.
               
               
                  Štvrtý žalobný dôvod je založený na tom, že žalovaná sa dopustila nesprávneho právneho posúdenia a nesprávneho posúdenia skutkového stavu a nesprávneho posúdenia tým, že nepožiadala o vysvetlenia, keď to bolo možné a užitočné, čím porušila zásady riadnej správy vecí verejných a spravodlivého konania.
               
            
                  5.
               
               
                  Piaty žalobný dôvod je založený na tom, že postup verejného obstarávania bol poznačený viacerými porušeniami základných zásad práva Únie.
               
            
                  6.
               
               
                  Šiesty žalobný dôvod je založený na tom, že žalovaná sa dopustila nesprávneho právneho posúdenia tým, že neuložila žiadne opatrenia na ochranu práv členských štátov podľa článku 346 ZFEÚ nesprístupniť informácie, ktoré sú v rozpore so základnými záujmami ich bezpečnosti, a porušila zásadu rovnosti zaobchádzania.
               
            
         (1)  „Konzorcium“, ako je definované v žalobe, tvoria Telefonica de España, žalobkyňa, a ďalšie dva subjekty.
      
         (2)  Pod pojmom „ponuka“ sa rozumie ponuka konzorcia.